Chomerion an Urianhai, ar Zoyoted, a zo lorhuz boud boudisted wirion  ha boud goarnet ar gelenn hlan deuz sant Rama, hag ar furnez don deuz  Çakya-Mouni. Ind a zo da virvikenn eneberion ar brezel hag ar gwad mab-  den skuillet. Dan trizegved kantved o-deus kavet gwelloh chanj o leh  ha klask repu en hanternoz evid emgann  pe zoned da vond eun tamm ag an  impalaerez an alouber gwaduz Jengis Chan, hag a venne engaja ar  varhegerion-ze vurzuduz, hag archerion gand an daoulagad hag an  daouarn vad.    Tri gwech e-pad o istor, ind o-deus kemmet o chomleh evid kemend-ze,  berped devad an hanternoz int eet ; ha breman den erbéd a ouife  lavared en-dehe gwelet gwad mab-den àr daouan eur Soyot. Gand o  harante eid ar peuh, ind o-deus en em enebet da zrougou ar brezel.  Zokén ar  veraderion sinad, ken kaled gand ar Vongoled, no-deus ked  gallet ober en ar vro-mañ ag ar peuh oll o lezennou heb true.    Memez tra o-deus greet ar Zoyoted gand ar Rusiz, pa zaas, foll a wad  hag a dorfedou, hag a velimas ar vro.    **  Notenn:  Republik an Touva-ed, e Rusi, gand he tri kant mil annezer, a zo  poblet gand Soyoted ive. B.  **  .................  Eun abardei e weljom yourtou lod a jiboeserion soyot, med goloet e  oant gand pluskenn  koad e leh ar feltr boazet. Etreze, deg den gand  fuzuillou a redas devatom. Ind a lavaras deom naotre prins ar Soljak  da zen erbéd da dremen dre-mañ, rag e oa aon e teufe laherion ha  laeron àr e zouar.    Deuet en-dro da leh a-bebab e teuet, o-deus aliet dim, gand o  daoulagad aonet.    Nam-eus ked respondet dioustu, mez am-eus achuet eun deraou a dabut  etre eur Soyot koz hag unan euz ma ofiserion. Diskoet m-eus eur stèr  vihan hag a rede diragzom, hag  am-eus goulennet penoz e veze anoet.  - An Oyna eo. Harzou ar prinserez eo, arabad he zremen.  - Mas, am-eus lâret, med e aozeh dim dan nebeuta e en tommfemm hag e  ehanfemm eur pennadig.  - Ya-vad, ya-vad, o-deus lâret ar Zoyoted berped mad gand ar  veajerion, hag o-deus or hemeret en o zeltennou.    Pa gerhem nam-eus ket kollet an okazion da roï eur sigaretenn dar  Soyot koz, ha dunan all eur vouist alumet. Kerhed a reem, hag e oa  unan etreze hag a gerhe  a-dreñv o terhel e fri.  - Klañv eo ?  - Ya. Ma mab eo. Gwada a ra e fri adaleg daou zeiz, ha gwann eo breman  gand ken gwad kollet.    Arsavet am-eus ha galvet an den yaouank :  - Digoret ho mantell, tennet ho koug hag ho pruched er-mêz, ha saùet  ho penn ken uhel evel ma hellet.    Pouezet am-eus àr ar oahienn jugular dan daou du e-pad lod a  vunutennou, hag am-eus lâret dohtoñ :  - Ne wado ked mui ho fri. Kerhet en ho teltenn hag en em astennet e-  pad eun amzer hir awalh.    Pez kevrinuz am-boe greet gand ma bizied e-neus sabatuet ar Soyot. An  den koz, leun aon ha doujañs, a lâras dousig :  - Ta lama, ta lama! (doktour braz)    Er yourt on-eus degemeret an té, hag ar Soyot koz a chome en e soñjou.  Da heul, e-neus komzet gand e gansorted hag e-neus lavaret din :  - Gwreg or prins a zo klañv deuz he daoulagad, ha me gred e vo  kountant ar prins ma zan gand ta lama. Ne vin ket kastïet, rag e-neus  gourhemennet din e laoskfem ked doned « tud fall ». Neuze an « dud vad  » o-deus aotre da zoned e, or mesk.  - Greet èl ma faot deoh, e-respontis o choari evel ma ne vefe ked  dedennuz din. Gwier eo e ouezan gwellaad kleñvedou an daoulagad, med e  yin kuit ma hourhemennet din.  - Ne ret ket ! Ne ret ket ! eme an den koz aonet. Ganeoh e vin me ma  un.    Azeet e-tal an tan, eñ a entanas e gorn-butun gand eur mên-gurun, a  dorchas ar han gand e vreh, hag a  astennas anehi din en arouez eur  garante leial. Goûd a reen ar hustumou hag am-eus butunet. Da heul eñ  a astennas ar horn-butun da beb unan etrezom hag a zegemeras a beb  unan eur sigaretenn, eun tammig butun ha lod a alumetou. Gloestret e  oa breman or harante. chomet on-eus gete e-pad an noz hag ind o-deus  roet din eur goan dañvad teo.    An eil dei er beure, om eet kuit, ambrouget gand ar Soyot koz, a-hed  traoñienn an Oyna, heb mane hag hab gwern. Med e ouiem e oa  skuiz-tre  lod deuz or roñsed eid galloud moned betag ar lenn Kosogol, hag e  tivizjom prena roñsed all er vro-mañ.    En em dostaet on-eus da benn-leh fichuz ar prins. Àr riblenn ar stèr,  e oa yourtou vraz gand bannielou melén ha glaz. On ambrouger a zaas en-  dro devatom, gand e zremm evuruz. Fichal a reas e zaouarn hag a huchas  dim :  - Noyon (prins) a houlenn deoh da zoned. Koutant-tre eo.    Deuz brezelour, e tremenen boud diplomat. Oh arru da yourtenn  ar  prins, om bet degemeret gand daou gargad hag o-doe an tok foulinenn  beg-moan ag ar Vongoled, gand plu paoun savet a-dreñv. Ind o-deus en  em izeleet don, hag o-deus pedet an Noyon estren da zond e-barz ar  yourtenn. Ma mignon, an Tatar ha me e teujom e-barz. Er yourtenn  binvidig, gand seienn kaer-tre, on-eus gwelet eun denig koz, touzet,  gand eun tok foulinenn avank uhel ha beg-moen, brawet gand seienn ru  teñval, ha plu paoun hir a-dreñv. Àr e fri, e oa lunedou  sinad. Azeet  e oa àr eun divan izel, hag a ree nervennuz trouz gand tammou e rozer.  An den a oa Ero Ta Lama, prins ar Soldjak ha beleg braz an tampl  boudist. On degemer a reas hegarad hag a or houvias dirag an tan,  greet en eun dommerez kouevr. Ar brinsez, kaer-kenañ, a servijas dim  té, kouignou sinad, ha gwastellouigou. Butunet on-eus evel-just, med  ar prins ne vutunas ket rag e oa eur lama ; med eñ a zouge kourtez de  vuzellou ar horn-butun pa oa e zro, hag a astenne  deom e vouest butun  euz nefrit gwer.    Goude boud respektet ar boazou, on-eus hortet e komzahe ar prins. Eñ a  houlennas dim mard e oa bet evuruz or beaj ha pesort ragtrez or-boa.  Komzet m-eus digor hag eeun hag am-eus goulennet repu eid aor bagad a-  bez, gand or roñsed. Ean a asantas dioustu hag a hourhemennas e vefe  aozet peùar yourtenn evidom.    - Disket m-eus eo an Noyon estren eur medesinour gouizieg.  - Ya-vad, e anaouan mad lod a gleñvedou, hag  am-eus lod a louzou  ganin, med e gwirione non ked eur medesinour. Gouizieg on e  skiantchou all.    Med ar prins ne gomprenas ked. Evitoñ, eun den hag a oèr gwellaad eur  gleñved a zo eur medesinour.  - Padoud a ra ma gwreg deuz he daoulagad adaleg daou viz. Sikouret-  anehi.    Goulennet m-eus dar brinsez e tiskofe he daoulagad din hag am-eus  gwelet he-doa konjoñctivit dre gaoz ar moged a zo dalhmad er yourtenn  hag en arbenn dal lousteri. An  Tatar a zegasas din ma zrousen louzou.  Gwalhet am-eus daoulagad ar brinsez gand dour bouriket, da heul am-eus  laket eun tammig kokaïn àrnehe hag eur solusion vihanig a sulfatenn  zink.  - Mho ped e ma gwellfet, e lâras din ar brinsez. Ne gerhet ked kuit e-  rog boud ma gwellaet, mar plij. Reï a rim deoh deñved, lêz ha bleud  evid ho mignoned. Lïez e ouilan breman, pam-oe e-rog daoulagad kaer  ha ma goaz a lavare e lugerne èl stered. Breman int ru, ha nhellan  ked  mui er badoud. Nhell ked boud.    Skoa a reas an dachenn gand he troad froudennuz hag a houlennas din o  hober fasou koantig :  - Ho faot deoh ma gwellaad, neketa ?    Tro ober eur vaouez gaer a zo partoud hanvaleb : e Broadway hag a  lugern, a-hed an Damizenn veurdezuz, àr boulevardou beo ar Paris  joeiuz, evel e-barz yourtenn seienn ar brinsez soyot, a-dreñv ar  maneiou Tannu Ola leun a goajou-kroez.  - Gober a rin deuz am gwella, eme an okulist neùe.    Neuze e chomjom deg dei, e karante hegarad an oll diegeh ag ar prins.  Daoulagad ar brinsez o-doa bamet ar prins eiz ble e-rog, pa oa ean  dija koz awalh. An daoulagad o-deus gwellaet. Hi oa leun a joa hag a  selle berped he melezour.    **  Notenn:  Souehet e veh marteze o weled eur lama dimeet. Med èl mho-peus  lennet, lama a zinifi « doktour » ha « gouizieg ». Ez eus lamaed euz  ar hantved er boudisme melén, lamaed hag a zime. Nint ked na  gouizieg. Evid Mongoled an amzer-ze, ar galloud a zo berped e liamm  gand ar relijion boudist.    Ar lamaed « hervez ar reolenn » ne zimeont ked, hag a zo gouizieg e  gwirione, dan nebeutan e boudism. Ind a zo eun tammig èl or meneh.  Broc  **    Ar prinse a roas din pemp jao mad, deg dañvad, eur sah bleud on-eus  greet diouztu gwispid. Ma mignon a brofas dehoñ eur billed deuz amzer  ar re Romanoff doh hanter-mil roublenn, gand portred Pêr Meur.  Diskoeit  am-eus dar prins eun tammig aour am-boe kavet en eur goahiad-  dour. Ar prins a hourhemnnas dunan euz ar Zoyoted e vefe on ambrouger  betag ar lenn Kosogol. An tiegeh a-bez a yas genom betag ar manati a  oa da zeg kilometr dar penn-leh. Non-eus ked gweladet ar manati, med  on-eus ehanet en « Dougoun », kartier ar varhaderion sinad. Ind a or  selle fall, med o-deus kinniget deom peb sort traou da werza. Boud ma  nom-boa ked aour na dollarou sinad, e wellem choantuz ar  boutaillou  anizetenn betag e or sikouras ar prins hag a brenas evidom pemp  boutaill o hourhemenn dar Siniz ou lakaad en or sehier.        .